ADATKEZELÉSI TÁJÉKOZTATÓ

A szociális ágazati képzések vizsgaelnöki névjegyzékébe pályázatot benyújtók
személyes adatainak kezeléséről

A Slachta Margit Nemzeti Szociálpolitikai Intézet (a továbbiakban: NSZI) ellátja a szociális ágazati képzésekről és vizsgakövetelményekről szóló 14/2022. (IV. 29.) EMMI rendelet 13. – 16. §-ában meghatározott feladatokat. 

[bookmark: _GoBack]A természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló (EU) 2016/679 európai parlamenti és tanácsi rendelet (a továbbiakban: GDPR) 13. cikke alapján az NSZI, mint adatkezelő Önt, mint az NSZI részére a szociális ágazati képzések vizsgaelnöki névjegyzékére pályázatot benyújtó személyt (vagyis érintettet), a személyes adatai kezelésével kapcsolatban az alábbiak szerint tájékoztatja.

Tájékoztatás az adatkezelésről

	Az adatkezelő neve:
	Slachta Margit Nemzeti Szociálpolitikai Intézet
(rövidített neve: NSZI)

	Az adatkezelő elérhetőségei:
	postai címe: 1142 Budapest, Ungvár utca 64-66. e-mail címe: titkarsag@nszi.gov.hu
honlapjának címe: https://www.nszi.hu

	Az adatkezelő adatvédelmi tisztviselőjének elérhetőségei:
	postai címe: 1142 Budapest, Ungvár utca 64-66. e-mail címe: adatvedelem@nszi.hu

	Az adatkezelés célja:
	a szociális ágazati képzések vizsgaelnöki névjegyzékével, vizsgaelnöki pályázatokkal kapcsolatos feladatok ellátása, mint jogszabályban előírt kötelezettség teljesítése

	Az adatkezelés jogalapja:
	Az adatkezelés az adatkezelőre vonatkozó jogi kötelezettség teljesítéséhez szükséges (GDPR 6. cikk (1) bekezdés c) pont). A jogi kötelezettséget a szociális ágazati képzésekről és vizsgakövetelményekről szóló 14/2022. (IV. 29.) EMMI rendelet írja elő. 

	A kezelt személyes adatok köre:
	név, születési név, születési hely, születési idő, anyja neve, lakcím, levelezési cím, elektronikus levelezési cím, telefonszám, munkáltató neve, munkakör megnevezése, számlázási adatok (befizető neve és címe), iskolai végzettséget és/vagy szakképzetttséget igazoló diploma/bizonyítvány kiállításának dátuma, száma, a tanúsított végzettség megnevezése



 (

	A	személyes	adatok	tárolásának időtartama:
	NSZI iratkezelési szabályzata alapján

	A	személyes	adatok	továbbítása címzettjeinek kategóriái:
	bíráló bizottság tagjai


	Ha	fennáll,	az	automatizált döntéshozatal ténye:
	nem áll fenn



Tájékoztatom Önt, hogy az adatkezelő által kért személyes adatokat a szociális ágazati képzésekről és vizsgakövetelményekről szóló 14/2022. (IV. 29.) EMMI rendelet alapján köteles megadni. Amennyiben Ön nem kívánja megadni személyes adatait, úgy a szociális ágazati képzések vizsgaelnöki névjegyzékére pályázatot nem nyújthat be, így vizsgaelnöki feladatot nem tölthet be.
Tájékoztatás az adatkezelés körülményeiről
Az adatkezelés helye: 1142 Budapest, Ungvár utca 64-66.
Az adatok védelmére tett technikai és szervezési intézkedések általános leírása: az adatkezelés helyére a belépés korlátozott. Az adatkezelő által megtett IT biztonsági intézkedéseket az NSZI mindenkor hatályos informatikai biztonsági szabályzata tartalmazza.
Tájékoztatás az adatkezeléssel kapcsolatban gyakorolható jogokról

Személyes adatokhoz való hozzáférés joga: tájékoztatást kérhet, hogy az adatkezelőnél a személyes adatainak kezelése folyamatban van-e; amennyiben folyamatban van, úgy igényelheti a kezelt személyes adatai másolatát.
Helyesbítéshez való jog: kérheti, hogy az adatkezelő indokolatlan késedelem nélkül helyesbítse az Önre vonatkozó pontatlan személyes adatokat (például a nevét, lakcímét, elektronikus levelezési címét).
Adatkezelés korlátozásához való jog: kérheti, hogy az adatkezelő a személyes adatait/személyes adatai egy részét kizárólag tárolja, azokon egyéb adatkezelési műveletet (például betekintés, lekérdezés, továbbítás, törlés) ne végezzen. Az adatkezelés korlátozása az alábbi okokból kérhető:
a) Ön vitatja a személyes adatok pontosságát, vagy
b) az adatkezelés jogellenes, de Ön ellenzi az adatok törlését, vagy
c) az adatkezelőnek már nincs szüksége a személyes adatokra, de Ön igényli azokat valamely jogi igénye előterjesztéséhez, érvényesítéséhez vagy védelméhez.

Vitarendezés, jogorvoslat

A személyes adatai kezelésével kapcsolatban Ön bejelentést tehet az adatkezelő adatvédelmi tisztviselőjénél, annak előbbiekben megadott elérhetőségén; továbbá panaszt nyújthat be a Nemzeti Adatvédelmi és Információszabadság Hatóságnál (címe: 1055 Budapest, Falk Miksa utca 9-11, postai címe: 1363 Budapest, Pf.: 9., elektronikus elérhetősége: www.naih.hu), mint felügyeleti hatóságnál, ha megítélése szerint az Önre vonatkozó személyes adatok kezelése sérti a GDPR rendelkezéseit; valamint bírósághoz fordulhat, ha megítélése szerint a személyes adatainak nem megfelelő kezelése következtében megsértették a GDPR szerinti jogait.

A kérelmek intézése

Jogainak gyakorlásával kapcsolatos kérelmét az adatkezelőnél nyújthatja be, annak előbbiekben megadott elérhetőségein, melynek teljesítése díjmentesen történik, kivéve, ha a kérelme egyértelműen megalapozatlan vagy – különösen ismétlődő jellege miatt – túlzó, valamint az Ön által a kezelt személyes adatairól kért további másolatokat, mely esetekben az adatkezelő az adminisztratív költségeken alapuló, ésszerű mértékű díjat számíthat fel.

Adatkezelő a kérelme nyomán hozott intézkedéséről vagy annak mellőzéséről indokolatlan késedelem nélkül, de legkésőbb annak beérkezésétől számított 1 hónapon belül tájékoztatja Önt. A tájékoztatás – amennyiben a kérelmet elektronikus úton nyújtotta be – elektronikus úton történik, kivéve, ha Ön azt másként kéri.

Jelen tájékoztató készítésének időpontja: 2023. május 16.


Slachta Margit Nemzeti Szociálpolitikai Intézet
